પ્રદેશ સંરચના અધિકારી અને પ્રદેશ મહામંત્રી કે. સી. પટેલ તેમજ પ્રદેશ પ્રવક્તા આઈ. કે. પટેલે આજે પ્રદેશ પ્રમુખની ચૂંટણીનો કાર્યક્રમ જાહેર કર્યો હતો. આગામી શુક્રવાર, તા. ૧૯મી ફેબ્રુઆરીએ પક્ષના રાષ્ટ્રીય અને પ્રદેશ આગેવાનોની ઉપસ્થિતિમાં નવા પ્રમુખ માટેની ચૂંટણી હાથ ધરાશે. પ્રદેશ કાર્યાલય શ્રીકમલમ્ ખાતે મુખ્યમંત્રી આનંદીબહેન પટેલ સહિત રાષ્ટ્રીય ઉપાધ્યક્ષ અને પ્રદેશ પ્રભારી ડૉ. દિનેશ શર્મા, પ્રદેશ ચૂંટણી નિરીક્ષક અને સાંસદ અર્જુન મેધવાલ, રાષ્ટ્રીય સહ સંગઠન મહામંત્રી વી. સતિષજી, રાષ્ટ્રીય ઉપાધ્યક્ષ પરષોત્તમ રૃપાલા, પ્રદેશ અધ્યક્ષ આર. સી. ફળદુની ઉપસ્થિતિમાં નવા પ્રદેશ પ્રમુખની ચૂંટણી યોજાશે.